**Pachycephalosaurus** (nimen merkitys: "Paksupäinen lisko") oli myöhäisellä liitukaudella 76–65 miljoonaa vuotta sitten elänyt paksupäihin kuulunut dinosaurus. *Pachycephalosaurus* tunnetaan parhaiten sen pään päällä sijainneesta luukupolista.

Fossiilit
---------

*Pachycephalosauruksen* fossiileita ollaan löydetty Wyomingista, Etelä-Dakotasta ja Montanasta, Yhdysvalloissa. Melkein yhden täydellisen kallon lisäksi tunnetaan myös joitain yksittäisiä pääkallonkappaleita. Charles W. Gilmore luokitteli *Pachycephalosauruksen* löydöt *Troodon*-sukuun vuonna 1931. Vasta vuonna 1943 Barnum Brown ja Erich Schlaikjer huomasivat, että tämä oli uusi suku, jolle he antoivat sille nimen *Pachycephalosaurus.*

*Pachycephalosauruksen* fossiileita ollaan löydetty pääasiassa Pohjois-Amerikasta, mutta myös Aasiasta muun muassa Mongoliasta.

Kuvaus
------

*Pachycephalosauruksen* pituus oli arviolta noin 4,5–5 metriä ja noin 450 kilogramman painoinen. Pachycephalosauruksella oli päänsä päällä luukupoli jonka paksuus oli noin 25 senttimetriä. Niiden kallot olivat lyhyet ja niiden kalloissa sijaitsivat suuret silmäkuopat, jotka osoittivat eteenpäin merkiten siihen, että niillä saattoi olla hyvä näkö. *Pachycephalosauruksella* oli luultavasti pitkät ja vahvat takajalat joilla se pystyi juoksemaan jopa 35 kilometrin tuntinopeudella. *Pachycephalosauruksen* uskottiin olleen noin farmariauton pituinen. *Pachycephalosauruksella* oli kahdenlaiset hampaat: poskihampaat joilla se pureskeli muun muassa lehtiä ja sillä oli myös teräväkärkiset hampaat sen yläleuassa. Sen kuonossa ja takaraivossa oli piikkejä joita se on luultavasti käyttänyt puolustautumiseen.

Käyttäytyminen
--------------

Yksi teoria luukupolin käytölle on se, että *Pachycephalosaurus*-koiraiden uskottiin puskeneen toisiaan niin kuin nykypäivän pässitKaksi *Pachycephalosaurusta* puskemassa toisiaan
*Pachycephalosaurus*-koiraiden on uskottu puskeneen toisinaan päät vastakkain pässien tapaan muun muassa naaraan suosiosta tai reviiristä, mutta kaikki eivät hyväksy tätä teoriaa. Jotkut tutkijat eivät usko että niiden kaulat olisivat kestäneet tällaisia törmäyksiä. Joidenkin mielestä ne ovat voineet huitoa toisiaan päällään sivusuunnassa kirahvin tapaan. Luukupoli on myös saattanut olla vain koriste kumppanin hurmaamiseksi, koska puskeminen on voinut olla vaarallinen tapa ratkaista kahden kilpailijan välinen kiista.

Luokittelu
----------

*Pachycephalosaurus* kuului paksupäädinosauruksiin eli pakykefalosauruksiin (*Pachycephalosauria*).

Kasvusarja näyttää piikkien kehityksen iän myötä.
Kaksi muuta paksupäädinosaurusta, *Dracorex* ja *Stygimoloch* saattavat olla keskenkasvuisia *Pachycephalosauruksia*. *Dracorex* oli nuorin ja *Stygimoloch* oli esiaikuinen ennen *Pachycephalosaurusta*. Siinä tapauksessa ne ovat *Pachycephalosauruksen* synonyymejä.

Lähteet
-------

1. 1 2 3 4 5  Morgan, Ben: *Dinosaurukset: Suuri dinosauruskirja*, s. 122-123. Suomentanut Marko Niemi. Bonnier Group Company, 2011. ISBN 978-952-220-416-5.
2. ↑  Charles W. Gilmore: A new species of troodont dinosaur from the Lance formation of Wyoming.  *Proceedings of the United States National Museum*, 1931, 79. vsk, nro 2875, s. 1–6. doi:10.5479/si.00963801.79-2875.1. Artikkelin verkkoversio.  (englanniksi)
3. ↑  Donald F. Glut: *Dinosaurs, the encyclopedia*. Jefferson, N.C.: McFarland & Co, 1997. 33665881. ISBN 978-0-89950-917-4. Teoksen verkkoversio (viitattu 28.3.2022).
4. 1 2 3 4 5 6  Tjaša Kürpick: *Dinosaurukset: Löydökset, Elintavat, Sukupuutto*, s. 67. Suomentanut Laura Haavisto & Sirpa Vuento. Köln: Naumann & Göbel Verlagsgesellschaft, 2010. 1051681782. ISBN 978-3-625-12054-4, 3-625-12054-2. Teoksen verkkoversio (viitattu 28.3.2022).
5. ↑  Pachycephalosaurus | dinosaur genus | Britannica *Britannica*. Viitattu 28.3.2022. (englanniksi)
6. 1 2  Lily Murray: *Dinosaurukset*, s. 49. Suomentanut Sini Linteri. Kings Road Publishing, 2017. ISBN 978-951-1-32747-9.
7. 1 2  Gregory S. Paul: *The Princeton field guide to dinosaurs*, s. 267-270. Princeton, N.J.: Princeton University Press, 2016. ISBN 978-0-691-16766-4. Teoksen verkkoversio (viitattu 27.3.2022). (englanniksi)
8. 1 2 3 4 5  Woodward, John: *Suuri Ensyklopedia: Dinosaurukset*, s. 134-135. Suomentanut Tapani Lahtinen. A Penguin Random House Company, 2014. ISBN 978-952-321-040-0.
9. ↑  Charles Q. Choi published: Thick-Headed Dinosaur Was King of the Head Butt *Livescience*.  28.6.2011. Viitattu 28.3.2022. (englanniksi)
10. ↑  D. Pisani, A. M. Yates, M. C. Langer, M. J. Benton: A genus-level supertree of the Dinosauria.  *Proceedings of the Royal Society of London. Series B: Biological Sciences*, 7.5.2002, 269. vsk, nro 1494, s. 915–921. PubMed:12028774. doi:10.1098/rspb.2001.1942. ISSN 0962-8452. Artikkelin verkkoversio.  (englanniksi)
11. ↑  Tieteen kuvalehti 10/2011

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q14455
* Wikispecies: Pachycephalosaurus
* EoL: 52570628
* Fossilworks: 38786
* GBIF: 4576687
* IRMNG: 1206252

 |

 |